Pickford valittiin Englannin A-maajoukkueeseen ensimmäisen kerran Sloveniaa vastaan marraskuussa 2016. Ensimmäisen A-maaottelunsa hän pelasi 0–0-tasapeliin päättyneessä ystävyysottelussa Saksaa vastaan 10. marraskuuta 2017. Hän pelasi kaikki seitsemän ottelua MM-kilpailuissa 2018, joissa Englanti sijoittui neljänneksi. Myös kesän 2021 EM-kilpailuissa hän on ollut joukkueen ykkösmaalivahti. EM-turnauksen viidessä ensimmäisessä ottelussaan hän ei päästänyt maaliakaan, ja vasta välieräottelussa Tanskan Mikkel Damsgaard teki vapaapotkusta hänen taakseen maalin.